
Επιβολή προστίμου για παράβαση διατάξεων του άρ¬ 
θρου 21 του Νόμου 1418/1984. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 21 του Ν. 1418/84 «Δημόσια 
έργα και συναφείς ρυθμίσεις» ( ΦΕΚ Α' 23) και ιδιαίτερα 
την παρ. 3 του άρθρου αυτού, όπως τροποποιήθηκε με 
τηνπαρ. 16του άρθρου 4 του Ν. 2229/94 (Α' 138). 

2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (Α' 137) , όπως αυτό 
προστέθηκε με το άρθρο 27 του Ν. 2081/92 (Α' 154) και 
τροποποιήθηκε με το άρθρο 1 του Ν. 2469/97 (Α'38). 

3. Τις διατάξεις της απόφασης του Υπουργού ΠΕΧΩΔΕ 
αριθμ. Δ14/43309/5.3.01 «Έγκριση Κανονισμού διενέρ¬ 
γειας ελέγχου ποιότητας υλικών και έργων» (Β' 332). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του κρατικού προϋπολογι¬ 
σμού. 


5. Την αριθμ. 10/2000 γνωμοδότηση του Συμβουλίου 
της Επικράτειας με πρόταση του Υπουργού Περιβάλλο¬ 
ντος, Χωροταξίας και Δημοσίων Έργων, αποφασίζουμε : 

Άρθρο 1 

1. Το πρόστιμο που προβλέπεται από την παράγραφο 3 
του άρθρου 21 του Ν. 1418/84 δεν μπορεί να είναι κατώ¬ 
τερο των τριακοσίων χιλιάδων (300.000) δρχ. και ανώτερο 
των είκοσι πέντε εκατομμυρίων (25.000.000) δρχ. συνολι¬ 
κά κατά περίπτωση ελέγχου, εφόσον πρόκειται για παρά¬ 
βαση ή παραβάσεις κανονισμών ή υποχρεωτικών προδια¬ 
γραφών που αναφέρονται στον τρόπο κατασκευής των 
δημοσίων ή ιδιωτικών έργων, σύμφωνα και με τις οικείες 
συμβάσεις και τις εγκεκριμένες μελέτες ή στην ποιότητα, 
στον τρόπο σύνθεσης και επεξεργασίας, στη μεταφορά , 
στη χρήση και στον έλεγχο των υλικών κατασκευής των 
έργων. Σε περίπτωση που η παράβαση επηρεάζει ή μπο¬ 
ρεί, αιτιολογημένα, να επηρεάσει ουσιαστικά τις βασικές 
απαιτήσεις που πρέπει να πληρούντα δομικά υλικά και έρ¬ 
γα, σύμφωνα με τις διατάξεις του Π.Δ. 334/94 «Προϊόντα 
Δομικών Κατασκευών» (Α'176), ιδιαίτερα τη μηχανική 
αντοχή, την ευστάθεια, τηνπυρασφάλεια, την υγιεινή, την 
υγεία και το περιβάλλον ή την ασφάλεια χρήσης, το πρό¬ 
στιμο δεν μπορεί να είναι κατώτερο των πέντε εκατομμυ¬ 
ρίων (5.000.000) δρχ. για κάθε μία από τις παραβάσεις αυ¬ 
τές, ανερχόμενο συνολικά κατά περίπτωση ελέγχου μέχρι 
το προαναφερόμενο όριο. 

2. Το ύψος του προστίμου κλιμακώνεται ανάλογα με την 
βαρύτητα της διαπιστουμένης παραβάσεως. 

3. Ειδικά καθόσον αφορά στον έλεγχο και τις κυρώσεις 
για το σκυρόδεμα, στην περίπτωση που διαπιστώνονται 
παραβάσεις του Κανονισμού Τεχνολογίας Σκυροδέμα¬ 
τος, ο οποίος εγκρίθηκε με την Υπουργική απόφαση 
αριθμ. Δ14/19164/28.3.97 (Β' 315), πέραν από αυτές που 
επισύρουν πρόστιμο κατά το δεύτερο εδάφιο της παρ. 1 
του παρόντος άρθρου, επιβάλλονται κατά εύλογη κρίση 
και πρόστιμα για κάθε μία από τις παραβάσεις αυτές, πά¬ 
ντοτε με τον περιορισμό του ανωτάτου ορίου του συνολι¬ 
κού κατά έλεγχο προστίμου. 

Άρθρο 2 

1. Η έκθεση ελέγχου του άρθρου 21 του Ν. 1418/84, με 
μνεία και των τυχόν απόψεων του ελεγχόμενου, υποβάλ- 

λεται στον Προϊστάμενο της αρμόδιας για τον ποιοτικό 
έλεγχο υπηρεσίας του φορέα ελέγχου. 

Ο Προϊστάμενος θεωρεί την έκθεση μέσα σε προθεσμία 
δέκα εργάσιμων ημερών και μέσα στην ίδια προθεσμία την 
κοινοποιεί στον ελεγχόμενο, ο οποίος μπορεί μέσα σε ανα¬ 
τρεπτική προθεσμία δεκαπέντε εργάσιμων ημερών να κα¬ 
ταθέσει στην υπηρεσία αυτή, τυχόν αντιρρήσεις του επ’ αυ¬ 
τών. Η έκθεση, οι τυχόν αντιρρήσεις, οι επ’ αυτών παρατη¬ 
ρήσεις της υπηρεσίας και κάθε σχετικό στοιχείο 
διαβιβάζονται αμέσως στην αρμόδια Γεν. Δ/νση Ποιότητας 
της Γ ενικής Γ ραμματείαςΔημοσίων'Εργωντου ΥΠΕΧΩΔΕ, 
η οποία εισηγείται στον Υπουργό. 

2.0 Υπουργός αποφαίνεται για τις τυχόν υποβληθείσες 
αντιρρήσεις, την επιβολή και το ποσό του προστίμου. Η 
απόφαση αυτή αποτελεί τίτλο βεβαίωσης στην αρμόδια 
Δημόσια Οικονομική Υπηρεσία (Δ.Ο.Υ.). Το πρόστιμο εί¬ 
ναι Δημόσιο Έσοδο και εισπράττεται κατά τον Κώδικα ει- 
σπράξεως Δημοσίων Εσόδων. Οι αποφάσεις επιβολής 
προστίμου εφόσον εργοληπτικές επιχειρήσεις κοινοποι¬ 
ούνται στην αρμόδια Δ/νση Μητρώων και Τεχνικών Επαγ¬ 
γελμάτων του ΥΠΕΧΩΔΕ. 

Άρθρο 3 

1. Η διαδικασία επιβολής της διοικητικής ποινής του 
προστίμου είναι ανεξάρτητη από την ποινική ευθύνη. Για 
την τελευταία αυτή περίπτωση ο Προϊστάμενος της αρ¬ 
μόδιας υπηρεσίας του φορέα ελέγχου διαβιβάζει την έκ¬ 
θεση ελέγχου, μαζί με τις τυχόν αντιρρήσεις του ελεγχό¬ 
μενου και τις επ’ αυτών παρατηρήσεις της υπηρεσίας 
στον αρμόδιο Εισαγγελέα, αμέσως μετά τη λήξη της προ¬ 
θεσμίας υποβολής αντιρρήσεων. 

2. Η ισχύς του διατάγματος αρχίζει από τη δημοσίευσή 
του στην Εφημερίδα της Κυβέρνησης οπότε και καταρ- 
γείταιτο Π.Δ. 393/91 (Α' 140). 

Εκκρεμείς υποθέσεις διέπονται από τις διατάξεις που 
ίσχυαν κατά το χρόνο της διενέργειας του σχετικού ελέγχου. 

3. Στον Υπουργό Περιβάλλοντος, Χωροταξίας και Δη¬ 
μοσίων Έργων, αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 28 Μαΐου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΔΗΜΟΣΙΩΝ ΕΡΓΩΝ 

ΚΩΝ. ΛΑΛΙΩΤΗΣ 

-♦- ( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ΑΡΙΘ. 122 

Εισαγωγή στη Σχολή Δοκίμων Αρχιπυροσβεστώντης Πυ¬ 
ροσβεστικής Ακαδημίας και τροποποίηση διατάξεων 
του Π.Δ. 170/1996 «Κανονισμός κατάταξης δοκίμων 
πυροσβεστών και μεταθέσεων του πυροσβεστικού 
προσωπικού του Πυροσβεστικού Σώματος» (Α' 131). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παρ. 1 περιπτώσεις (α), (β), (δ), (στ), 


(η) και (θ)του Ν. 1481/1984 «Οργανισμός Υπουργείου Δη¬ 
μόσιας Τάξης» (ΑΊ52), όπως το άρθρο αυτό αντικατα- 
στάθηκε από το άρθρο 1 παρ. 1 του Ν. 1590/1986. 

β) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα» (ΑΊ37), όπως προστέθηκε με το 
άρθρο 27του Ν. 2081/1992 (ΑΊ54) και αντικαταστάθηκε 
με το άρθρο 1 του παρ. 2 ατού Ν. 2469/1997 (Α'38). 

γ) Του άρθρου 28 παρ. 1 του Ν. 2800/2000 (Α' 41) «Ανα¬ 
διάρθρωση Υπηρεσιών Υπουργείου Δημόσιας Τάξης, σύ¬ 
σταση Αρχηγείου Ελληνικής Αστυνομίας και άλλες διατά¬ 
ξεις). 

ε. Του Π.Δ. 108/1994 «Περιορισμός αρμοδιότητας κατά 
την έκδοση κανονιστικών διαταγμάτων και αποφάσεων σε 
θέματα αρμοδιότητας των Υπουργείων Προεδρίας της 
Κυβέρνησης και Δημόσιας Τάξης». (Α' 82). 

2. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

3. Την 156/2001 Γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δημόσιας Τά¬ 
ξης, αποφασίζουμε: 

Άρθρο 1 

Προκήρυξη διαγωνισμού 

1. Για την κάλυψη των κενών οργανικών θέσεων Αρχι- 
πυροσβεστών Γενικών Υπηρεσιών παραγωγικής σχολής, 
ο Αρχηγόςτου Πυροσβεστικού Σώματος με απόφασή του 
προκηρύσσει πανελλήνιο διαγωνισμό, που διενεργείται 
στις έδρες των Περιφερειακών Διοικήσεων Πυροσβεστι¬ 
κών Υπηρεσιών. Από τις θέσεις που προκηρύσσονται πο¬ 
σοστό 10% καλύπτεται από γυναίκες πυροσβεστικούς 
υπαλλήλους σύμφωνα με τα οριζόμενα στο άρθρο 12 
παρ. 2 του Ν. 2713/1999 (Α' 89). 

2. Δικαίωμα συμμετοχής στο διαγωνισμό έχουν Πυρο¬ 
σβέστες, Πυροσβέστριες, Αρχιπυροσβέστες και Αρχιπυ- 
ροσβέστριες μη παραγωγικής σχολής ανεξάρτητα από το 
χρόνο υπηρεσίας στο βαθμό τους, εφόσον έχουν υγεία και 
άρτια σωματική διάπλαση, που κρίνεται από την Επιτροπή 
Αναρρωτικών Αδειών Νομού Αττικής, σύμφωνα με τα ορι¬ 
ζόμενα στα άρθρο 122 παρ. 3 του Π.Δ. 210/1992 (Α'99). 

3. Στην απόφαση της προκήρυξης ορίζονται: 
α) Ο τόπος και ο χρόνος των εξετάσεων. 

β) Ο αριθμός των θέσεων που προκηρύσσονται κατά 
φύλο. 

γ) Τα προσόντα των υποψηφίων, 
δ) Τα απαραίτητα δικαιολογητικά συμμετοχής, ο χρό¬ 
νος και ο τόπος υποβολής τους. 

ε) Ο τόπος, η διαδικασία και ο χρόνος υγειονομικής εξέ¬ 
τασης των υποψηφίων. 

στ) Τα εξεταζόμενα μαθήματα και η εξεταστέα ύλη και 
ζ) Κάθε άλλη σχετική για τη διενέργεια των εξετάσεων 
λεπτομέρεια. 

4. Οι επιτυχόντες υποψήφιοι είναι δυνατόν να εισα- 
χθούν τμηματικά προς φοίτηση στην οικεία Σχολή. Στην 
περίπτωση αυτή ο αριθμός των προς φοίτηση επιτυχό- 
ντων καθώς και ο τρόπος επιλογής τους ορίζεται στην 
απόφαση της προκήρυξης. 

Άρθρο 2 

Εξετάσεις - Τρόπος Αξιολόγησης των υποψηφίων. 

1. Οι υποψήφιοι για τη Σχολή Δοκίμων Αρχιπυροσβε- 

ατών υποβάλλονται κατά τη διενέργεια του διαγωνισμού 
σε γραπτή εξέταση στα εξής μαθήματα: 
α) Έκθεση 

β) Πυροσβεστική Τέχνη 
γ) Πυροσβεστική Νομοθεσία 
δ) Φυσική 
ε) Χημεία 

Για την εξέταση των ανωτέρω μαθημάτων πλην της Έκ¬ 
θεσης δίνονται για ανάπτυξη τέσσερα (4) ισοδύναμα ζη¬ 
τήματα καθένα από τα οποία μπορεί να περιλαμβάνει δύο 
(2) ερωτήσεις από την ίδια ή διαφορετική θεματική ενό¬ 
τητα) Κατά την εξέταση στο μάθημα της Έκθεσης οι υπο¬ 
ψήφιοι είναι υποχρεωμένοι να αναπτύξουν ένα θέμα. Με 
την εξέταση αυτή ελέγχεται η γλωσσική κατάρτιση, ο 
πλούτος και η διάρθρωση των ιδεών, η λογική ακολουθία 
των νοημάτων, η σαφήνεια και η πληρότητα στην έκθεση 
του περιεχομένου και η γενική πνευματική συγκρότηση 
των υποψηφίων. 

2. Για την κατάταξη των υποψηφίων σε σειρά επιτυχίας 
στον οικείο πίνακα λαμβάνεται υπόψη: 

α) Ο μέσος όρος της βαθμολογίας των μαθημάτων της 
προηγούμενης παραγράφου και 

β) Η βαθμολογία των ετών προϋπηρεσίας στα πυρο¬ 
σβεστικά καθήκοντα. 

Για τη βαθμολογία των ετών προϋπηρεσίας λαμβάνο- 
νται υπόψη μόνον τα 15 έτη. Απ' αυτά μέχρι και τα 10 έτη, 
οι υποψήφιοι λαμβάνουν μία (1) μονάδα για κάθε έτος 
άσκησης πυροσβεστικών καθηκόντων μέχριτην ημερομη¬ 
νία διενέργειας των εξετάσεων. Γ ια κάθε έτος προϋπηρε¬ 
σίας πάνω από 10 έτη μέχρι και τα 15 οι υποψήφιοι λαμβά¬ 
νουν πέντε δέκατα (0,5) της μονάδας. Η προϋπηρεσία αρ¬ 
χίζει να υπολογίζεται από την ημερομηνία εξόδου από τη 
Σχολή Πυροσβεστών. Χρόνος μεγαλύτερος του εξαμήνου 
λογίζεται πλήρες έτος, ενώ χρόνος μικρότερος δεν υπο¬ 
λογίζεται. Για τους μεταταγέντες στο Πυροσβεστικό Σώ¬ 
μα από τη Δασική Υπηρεσία υποψηφίους, σύμφωνα με το 
άρθρο 3 παρ. 2 του Ν. 2612/1998 (Α' 112) καθώς και του 
άρθρου 26 παραγρ. 4 του Ν. 2800/2000 ο χρόνος ενασχό¬ 
λησης στη Δασική Υπηρεσία μετά πυροσβεστικά καθήκο¬ 
ντα λαμβάνεται υπόψη για τον υπολογισμό της προϋπη¬ 
ρεσίας. Γιατους υποψήφιους που μετατάχθηκαν σύμφω¬ 
να με το άρθρο 3 παρ 4 του Ν. 2612/1998 στο 
Πυροσβεστικό Σώμα, η προϋπηρεσία τους αρχίζει να υπο¬ 
λογίζεται από την ημερομηνία της μετάταξης. Δε λαμβά- 
νεται υπόψη γιατον υπολογισμό της προϋπηρεσίας ο χρό¬ 
νος, που σύμφωνα με την κείμενη νομοθεσία, αφαιρείται 
κατά τις κρίσεις. 

3.0 μέσος όροςτου αθροίσματος της βαθμολογίας των 
μαθημάτων προστίθεται στη βαθμολογία των ετών προϋ¬ 
πηρεσίας και το άθροισμα αυτών πολλαπλασιάζεται επί 
100 το δε γινόμενο αποτελεί τη γενική βαθμολογία κάθε 
υποψηφίου. Στη γενική βαθμολογία των υποψηφίων που 
είναι κάτοχοι πτυχίων Σχολών ή Τμημάτων Τ.Ε.Ι. ή άλλων 
ισότιμων Σχολών προστίθενται για κάθε έτος του προβλε- 
πόμενου χρόνου σπουδών επιπλέον και 100 μόρια ή 50 
μόρια για κάθε εξάμηνο, όταν ο χρόνος απόκτησης πτυχί¬ 
ου υπολογίζεται σε 6μηνα. Υποψήφιοι που έχουν αποφοι¬ 
τήσει σε δύο ή περισσότερες Σχολές ή Τμήματα Τ.Ε.Ι. ή 
άλλων ισότιμων Σχολών βαθμολογούνται μόνον για τη 
Σχολή με τα περισσότερα έτη ή 6μηνα σπουδών. Εκατό 


μόρια επίσης προστίθενται στη γενική βαθμολογία των 
υποψηφίων που αποδεδειγμένα υπάγονται σε μία από τις 
ευεργετικές διατάξεις του Π.Δ. 53/1989 όπως ισχύει. 

4. Αρχιπυροσβέστες που προήχθησαν στο βαθμό αυτό 
επ'ανδραγαθία ή σύμφωνα με το άρθρο 48 παρ. 9 του Ν. 
1481/1984 καθώς και υποψήφιοι πτυχιούχοι, Σχολών ή 
Τμημάτων Α.Ε.Ι. εισάγονται με αίτησή τους προς φοίτη¬ 
ση χωρίς εξετάσεις και δεν καταλαμβάνουν θέσεις από 
τις προκηρυχθείσες. Αυτοί καταλαμβάνουν θέσεις που 
κενώνονται μετά την εισαγωγή τους προς φοίτηση. Το 
ποσοστό των γυναικών υποψηφίων πτυχιούχων Σχολών 
ή Τμημάτων ΑΕΙ που εισάγονται χωρίς εξετάσεις ανέρχε¬ 
ται σε 10% του συνολικού αριθμού των πτυχιούχων σύμ¬ 
φωνα με το άρθρο 12παρ. 2του Ν. 2713/1999. Ανο αριθ¬ 
μός των υποψηφίων του προηγουμένου εδαφίου υπερ¬ 
βαίνει το οριζόμενο ποσοστό, για την εισαγωγή 
λαμβάνεται υπόψη η βαθμολογία του πτυχίου και των 
ετών προϋπηρεσίας στα πυροσβεστικά καθήκοντα, 
εφαρμοζομένων αναλογικά των διαλαμβανομένων στην 
παρ. 2β του παρόντος. Υποψήφιοι ανεξαρτήτως φύλου 
που είναι κάτοχοι μεταπτυχιακού τίτλου σπουδών εισά- 
γονται με αίτησή τους προς φοίτηση χωρίς εξετάσεις και 
δεν καταλαμβάνουν οργανικές θέσεις από εκείνες που 
προκηρύχθηκαν. Όσες πτυχιούχοι υποψήφιες δεν εισα- 
χθούν χωρίς εξετάσεις, λόγω συμπλήρωσης του προ- 
βλεπομένου ποσοστού, μπορούν να επιλέξουν, να λά¬ 
βουν μέρος στην γραπτή εξέταση του διαγωνισμού, 
εφαρμοζομένων των διατάξεων 1, 2 και 3 του παρόντος 
άρθρου. 

Άρθρο 3 

Συγκρότηση ατομικών και συλλογικών οργάνων 

Γ ια την ολοκλήρωση των εισιτηρίων εξετάσεων και της 
επιλογής υποψηφίων συγκροτούνται τα παρακάτω ατομι¬ 
κά και συλλογικά όργανα: 
α) Κεντρική επιτροπή εισιτηρίων εξετάσεων, 
β) Επιτροπές εξεταστικών κέντρων, 
γ) Επόπτες εξετάσεων, 
δ) Επιτροπή βαθμολογικού κέντρου, 
ε) Ομάδες επιτηρητών, 
στ) Ομάδες βαθμολογητών, 
ζ) Ομάδες αναβαθμολογητών. 
η) Επιτροπή έκδοσης αποτελεσμάτων. 

Άρθρο 4 

Κεντρική Επιτροπή Εισιτηρίων Εξετάσεων 

1. Με απόφαση του Αρχηγού του Πυροσβεστικού Σώ¬ 
ματος, καθορίζονται τα μέλη της Κεντρικής Επιτροπής Ει¬ 
σιτηρίων Εξετάσεων, η οποία είναι τριμελής και την απο¬ 
τελούν: 

α) Ο Α' Υπαρχηγός του Πυροσβεστικού Σώματος ως 
πρόεδρος. 

β) Ένας (1) Αρχιπύραρχος Γενικών Υπηρεσιών, 
γ) Ένας (1) Πύραρχος ή Αντιπύραρχος ως μέλη και ισό- 
βαθμοι αξιωματικοί ως αναπληρωτές τους. 

2. Η παραπάνω επιτροπή, έχει την γενική ευθύνη για την 
κανονική και αδιάβλητη διεξαγωγή των εισιτηρίων εξετά¬ 
σεων, δίδει τις αναγκαίες οδηγίες, αντιμετωπίζει κάθε 
αναφυόμενο ζήτημα γενικού ή ειδικού χαρακτήρα, μερι¬ 
μνά για τη μεταβίβαση των θεμάτων στα εξεταστικά κέ¬ 
ντρα με τον προσφορότερο τρόπο, ώστε να εξασφάλιζε- 

ται το απόρρητο αυτών. Εποπτεύει και λαμβάνει κάθε 
πρόσφορο μέτρο για την απρόσκοπτη και ομαλή διεξα¬ 
γωγή των εξετάσεων, βοηθούμενη στο έργο της, από πυ¬ 
ροσβεστικούς υπαλλήλους, που ορίζονται με διαταγή του 
Αρχηγού Πυροσβεστικού Σώματος, ύστερα από εισήγη¬ 
ση του προέδρου της. Τέλος, στο κτίριο του Αρχηγείου 
Πυροσβεστικού Σώματος προβαίνει στην κλήρωση τριών 
βαθμολογητών από την ομάδα βαθμολογητών, οι οποίοι 
στη συνέχεια καταρτίζουν ενώπιον της για κάθε μάθημα 
δώδεκα (12) και για το μάθημα της έκθεσης έξι (6) ζητή¬ 
ματα, από τα οποία παρουσία τους γίνεται κλήρωση των 
προς εξέταση ζητημάτων τα οποία αποστέλλονταιτηλεο- 
μιοτυπικά ταυτόχρονα στις Επιτροπές Εξεταστικών Κέ¬ 
ντρων. 

Άρθρο 5 

Εξεταστικά Κέντρα Εισιτηρίων Εξετάσεων 

1. Κάθε εξεταστικό κέντρο λειτουργεί σε διδακτήριο ή 
διδακτήρια του ιδίου συγκροτήματος που ορίζονται στην 
προκήρυξη. 

2. Όλοι οι υποψήφιοι προσέρχονται για εξέταση απο¬ 
κλειστικά στο ορισμένο για αυτούς εξεταστικό κέντρο. 

3. Οι θέσεις των υποψηφίων στις αίθουσες των εξετα¬ 
στικών κέντρων είναι καθορισμένες και κάθε υποψήφιος 
καταλαμβάνει συγκεκριμένη θέση που ορίζεται από την 
αλφαβητική σειρά με την οποία φαίνεται γραμμένος στον 
κατάλογο των υποψηφίων, που ανήκουν στο ίδιο εξετα¬ 
στικό κέντρο. 

4. Μετά την κατανομή των υποψηφίων στις αίθουσες γί¬ 
νεται από τους επιτηρητές έλεγχος της ταυτότητάς τους 
και καταγράφονται όσοι απουσιάζουν σε κάθε μάθημα. 
Για τους απόντες υποβάλλεται από τους επιτηρητές σχε¬ 
τική αναφορά προς την επιτροπή εξεταστικού κέντρου. 

5. Υποψήφιος που απουσιάζει σε κάποιο μάθημα, θεω¬ 
ρείται απών και δεν βαθμολογείται για το μάθημα αυτό. 

6. Η ταυτοπροσωπία των υποψηφίων ελέγχεται με το 
δελτίο υπηρεσιακής ταυτότητας τους ή άλλο επίσημο πι¬ 
στοποιητικό για την ταυτότητα τους έγγραφο που φέρει 
την φωτογραφία τους. 

Άρθρο 6 

Επιτροπές Εξεταστικών Κέντρων 

1. Με απόφαση του Αρχηγού του Πυροσβεστικού Σώ¬ 
ματος, σε κάθε εξεταστικό κέντρο της έδρας των Περιφε¬ 
ρειακών Διοικήσεων Πυροσβεστικών Υπηρεσιών λειτουρ¬ 
γεί Επιτροπή Εξεταστικού Κέντρου που αποτελείται: 

α) Από έναν (1) Ανώτερο Αξιωματικό Γενικών Υπηρε¬ 
σιών, ως πρόεδρο 

β) Από δύο (2) Κατώτερους Αξιωματικούς Γ ενικών Υπη¬ 
ρεσιών, ως μέλη. Ως αναπληρωτές του προέδρου και των 
μελώντης επιτροπής εξεταστικού κέντρου, ορίζονται ισά¬ 
ριθμοι Αξιωματικοί του ιδίου βαθμού. 

2. Κάθε επιτροπή εξεταστικού κέντρου έχει ως έργο: 

α) Τη διοργάνωση, το συντονισμό και γενικά την ομαλή 
λειτουργία του εξεταστικού κέντρου. 

β) Την κατανομή των εξεταζομένων στις αίθουσες του 
εξεταστικού κέντρου. 

γ) Τον έλεγχο της ταυτότητας των εξεταζομένων στο 
εξεταστικό κέντρο. 

δ) Την καταγραφή των υποψηφίων που απουσιάζουν 
από τις εξετάσεις. 


ε) Την ανακοίνωση των θεμάτων στους εξεταζομένους 
κατά την καθορισμένη ώρα και την επιτήρηση των διαγω- 
νιζομένων. 

στ) Τη συγκέντρωση, φύλαξη και μεταφορά των γρα¬ 
πτών δοκιμίων στο βαθμολογικό κέντρο και την παράδο¬ 
ση με διπλότυπο παραλαβής και παράδοσης που υπο¬ 
γράφεται από τις δύο επιτροπές. 

ζ) Τη λήψη κάθε πρόσφορου μέτρου που κατά την κρί¬ 
ση της εξασφαλίζει την κανονική και αδιάβλητη διεξαγω¬ 
γή των εξετάσεων. 

3. Η διακίνηση των γραπτών δοκιμίων γίνεται με υπηρε¬ 
σιακό όχημα που παραχωρείται για το σκοπό αυτό. 

Άρθρο 7 

Επόπτες εξετάσεων 

Τη γενική εποπτεία των εξετάσεων και τον συντονισμό 
της διενέργειας τους σε όλα τα εξεταστικά κέντρα έχουν 
οι Περιφερειακοί Διοικητές των οικείων Περιφερειακών 
Διοικήσεωντων Πυροσβεστικών Υπηρεσιών. 

Άρθρο 8 

Ομάδες επιτηρητών 

1. Με απόφαση του Αρχηγού του Πυροσβεστικού Σώ¬ 
ματος λειτουργεί σε κάθε εξεταστικό κέντρο ομάδα επι¬ 
τηρητών από Αξιωματικούς του Σώματος για την επιτή¬ 
ρηση των εξεταζομένων. 

2.0 αριθμός των επιτηρητών σε κάθε αίθουσα δεν μπο¬ 
ρεί να είναι μικρότερος από δύο. 

Άρθρο 9 

Παρουσία και αποχώρηση υποψηφίων - Γραπτό δοκίμιο 

1. Παρόντες θεωρούνται μόνο οι υποψήφιοι που βρί¬ 
σκονται μέσα στις οικείες αίθουσες κατά τη λήξη του χρό¬ 
νου προσέλευσης. 

2. Οι επιτηρητές κάθε αίθουσας οφείλουν να απαγο¬ 
ρεύουν την είσοδο σε υποψήφιους που έχουν μαζί τους 
βιβλία, τετράδια, σημειώματα, κινητά τηλέφωνα ή άλλα 
αντικείμενα, εκτός από αυτά που επιτρέπονται από την 
επιτροπή του εξεταστικού κέντρου. 

3. Η επεξεργασίατου θέματος από τους υποψηφίους γί¬ 
νεται σε τετράδιο ειδικού τύπου, που χορηγείται από την 
Υπηρεσία και διανέμεται σ' αυτούς από τους επιτηρητές. 

4. Το τετράδιο της προηγούμενης παραγράφου αποτε¬ 
λεί το γραπτό δοκίμιο του υποψηφίου από τη στιγμή που 
θα γραφούν στα πλαίσια, πριν από την εκφώνηση των θε¬ 
μάτων, οι κανονισμένες ακριβείς ενδείξεις των ατομικών 
του στοιχείων. Οι ενδείξεις αυτές ελέγχονται από τους 
επιτηρητές και καλύπτονται με ευθύνη τους με αδιαφανές 
κάλυμμα (αυτοκόλλητο) κατά την παράδοση του γραπτού 
δοκιμίου από τον υποψήφιο. Οι επιτηρητές κάθε αίθου¬ 
σας υπογράφουν το γραπτό δοκίμιο στο τέλος της ανά¬ 
πτυξης των θεμάτων μπροστά στον υποψήφιο και στη συ¬ 
νέχεια αναγράφουν ευανάγνωστα το ονοματεπώνυμό 
τους και το βαθμό τους. 

5. Ο υποψήφιος είναι υποχρεωμένος να παραδώσει το 
γραπτό δοκίμιό του πριν βγει από την αίθουσα των εξετά¬ 
σεων. 

6. Χορήγηση δεύτερου τετραδίου επιτρέπεται μόνο σε 
αντικατάσταση του πρώτου, εφόσον αυτό που χορηγή¬ 
θηκε και χρησιμοποιήθηκε είναι κατά την κρίση των επιτη¬ 
ρητών ακατάλληλο. 

7. Σε κανένα υποψήφιο δεν επιτρέπεται η έξοδος από 
την αίθουσα, αν δεν έχει περάσει μία (1) τουλάχιστον ώρα 
από την έναρξη του χρόνου εξέτασης του συγκεκριμένου 
μαθήματος. 

Άρθρο 10 

Πειθαρχία διαγωνιζομένων 

1. Οι υποψήφιοι κατά τις γενικές εξετάσεις έχουν υπο¬ 
χρέωση κόσμιας συμπεριφοράς, συμμόρφωσης προς 
τους κανόνες ευταξίας και πειθαρχίας καθώς και πιστής 
τήρησης των υποδείξεων και των συστάσεων των μελών 
της Επιτροπής Εξεταστικού Κέντρου και των επιτηρητών. 

2. Ο υποψήφιος που δολιεύεται με οποιοδήποτε τρόπο 
τις εξετάσεις ή εμποδίζει με ανυπακοή ή αταξία την ομα¬ 
λή διεξαγωγή τους, αποκλείεται από την παραπέρα εξέ¬ 
ταση στο συγκεκριμένο μάθημα και βαθμολογείται με μο¬ 
νάδα. 

3.0 υποψήφιος που έχει μαζί του σημειώσεις σχετικά με 
το εξεταζόμενο μάθημα ή αποπειράται να αντιγράψει ή 
χρησιμοποιεί μέσα υποκλοπής των θεμάτων αποκλείεται 
από τις περαιτέρω εξετάσεις και θεωρείται αποτυχών. 

4.0 υποψήφιος που αποκλείεται από τις εξετάσεις σύμ¬ 
φωνα με τις διατάξεις της προηγούμενης παραγράφου, 
οφείλει να παραδώσει αμέσως το γραπτό δοκίμιό του εάν 
του έχει δοθεί τετράδιο το οποίο σημειώνεται με κόκκινο 
στυλό στο τέλος του θέματος από τους επιτηρητές και 
την επιτροπή του εξεταστικού κέντρου και να απομα¬ 
κρυνθεί χωρίς καθυστέρηση από την αίθουσα των εξετά¬ 
σεων. Η παράβαση της υποχρέωσης αυτής συνιστά πει¬ 
θαρχικό παράπτωμα που τιμωρείται σύμφωνα με τις δια¬ 
τάξεις του Π.Δ. 210/92. 

5. Σε κάθε περίπτωση πειθαρχικού παραπτώματος η 
επιτροπή του οικείου εξεταστικού κέντρου αφού συντά- 
ξει σχετικό πρακτικό, σημειώνει το βαθμό ένα στο στέλε¬ 
χος και στο απόκομμα του εξωφύλλου του γραπτού δοκι¬ 
μίου στο ειδικό πλαίσιο του βαθμολογητή και με την έν¬ 
δειξη «ΠΕΙΘΑΡΧΙΚΟ». Κάτω από το βαθμό υπογράφει ο 
πρόεδρος της επιτροπής και τίθεται σφραγίδα. 

Άρθρο 11 

Παραλαβή, βαθμολόγηση και αναβαθμολόγηση 
των γραπτών δοκιμίων 

1. Τα γραπτά δοκίμια των υποψηφίων παραδίνονται από 
τις Επιτροπές Εξεταστικών Κέντρων στην επιτροπή βαθ¬ 
μολογικού κέντρου, η οποία αφού ελέγξει τον αριθμό 
τους, υπογράφει το σχετικό διπλότυπο παράδοσης- πα¬ 
ραλαβής. 

2. Τα γραπτά δοκίμια βαθμολογούνται σε ειδικούς χώ¬ 
ρους του βαθμολογικού κέντρου από μέλη της ομάδος 
βαθμολογητών και με την εποπτεία της Επιτροπής του 
βαθμολογικού κέντρου. 

3. Η παράδοση στους βαθμολογητές και η παραλαβή 
γραπτών δοκιμίων γίνεται ενυπόγραφα. Η παράδοση 
γραπτών δοκιμίων σε βαθμολογητή για πρώτη ή δεύτερη 
βαθμολόγηση προϋποθέτει την παραλαβή από την επι- 
τροπήτου βαθμολογικού κέντρου των γραπτών δοκιμίων, 
που τυχόν παραλείφθηκαν προηγουμένως από τον ίδιο 
βαθμολογητή. 

4. Κάθε γραπτό δοκίμιο αξιολογείται από δύο βαθμολο¬ 
γητές. Αυτοί, για να σημειώσουν τις ατέλειές του χρησι¬ 
μοποιούν ο μεν πρώτος κόκκινο μολύβι ο δε δεύτερος 


πράσινο. Η αξιολόγηση γίνεται με βάση τη βαθμολογική 
κλίμακα από ένα μέχρι είκοσι (1 -20) και καταχωρείται από 
κάθε βαθμολογητή σε ακέραιους αριθμούς. Καθένας από 
τους δύο βαθμολογητές αναγράφει αριθμητικώς και ολο¬ 
γράφως στα ειδικά πλαίσια του γραπτού δοκιμίου το βαθ¬ 
μό με τον οποίο το αξιολογεί και τον επικυρώνει με την 
υπογραφή του. Όλοι οι βαθμοί γράφονται διψήφιοι με την 
πρόταξη του αριθμού μηδέν στους μονοψήφιους αριθ¬ 
μούς. Ο πρώτος βαθμολογητής καλύπτει το βαθμό κάθε 
δοκιμίου που αξιολόγησε με αδιαφανές κάλυμμα (αυτο¬ 
κόλλητο). Δεν επιτρέπεται στους βαθμολογητές να αξιο¬ 
λογούν τα γραπτά δοκίμια με διαφορετική από την παρα¬ 
πάνω βαθμολογική κλίμακα. Βαθμός αξιολόγησης κάθε 
γραπτού δοκιμίου είναι, με την επιφύλαξη της παραγρά¬ 
φου 6του άρθρου αυτού, ο μέσος όρος του αθροίσματος 
των βαθμών των δύο βαθμολογητών. 

5. Μετά το τέλος της διαδικασίας βαθμολόγησης των 
γραπτών δοκιμίων από τον δεύτερο βαθμολογητή αποκα¬ 
λύπτεται από την επιτροπή βαθμολογικού κέντρου ο βαθ¬ 
μός του πρώτου βαθμολογητή και εξετάζεται αν μεταξύ 
των βαθμών του πρώτου και δεύτερου βαθμολογητή 
υπάρχει διαφορά μεγαλύτερη από τρεις (3) βαθμολογι¬ 
κές μονάδες. 

6. Γραπτό δοκίμιο που παρουσιάζει διαφορά βαθμολο¬ 
γίας μεταξύ πρώτου και δεύτερου βαθμολογητή μεγαλύ¬ 
τερη από τρεις (3) βαθμολογικές μονάδες, αναβαθμολο- 
γείται από μέλος της οικείας ομάδας βαθμολογητών. Ο 
αναβαθμολογητής αναγράφει με μαύρο στυλό αριθμητι¬ 
κούς και ολογράφως στο ειδικό πλαίσιο του γραπτού δοκι¬ 
μίου το βαθμό αναβαθμολόγησης, ο οποίος δεν μπορεί 
ναι είναι μικρότερος από τον κατώτερο ούτε μεγαλύτερος 
από τον ανώτερο από τους δύο αρχικούς βαθμούς. Ο 
βαθμός του αναβαθμολογητή καταργεί τους άλλους δύο 
βαθμούς και αποτελείτο βαθμό αξιολόγησης του υποψη¬ 
φίου στο συγκεκριμένο μάθημα. 

7. Επανεξέταση, ή αναβαθμολόγηση του γραπτού δοκι¬ 
μίου πέραν της προβλεπομένης από την προηγούμενη 
παράγραφο του άρθρου αυτού δεν επιτρέπεται. 

8. Οι αποξέσεις ή διορθώσεις βαθμολογίας στα οικεία 
πλαίσια των γραπτών δοκιμίων και στους ονομαστικούς 
καταλόγους ισχύουν μόνον εφόσον μονογράφονται από 
τον αρμόδιο βαθμολογητή ή αναβαθμολογητή και από 
ένα μέλος της επιτροπής του βαθμολογικού κέντρου και 
με τη σφραγίδα της υπηρεσίας. 

9. Σε περίπτωση διαπίστωσης διαφορά μεταξύ της βαθ¬ 
μολογίας του ίδιου βαθμολογητή που αναγράφεται στο 
στέλεχος και στο απόκομμα του γραπτού δοκιμίου ισχύει 
ο βαθμός που αναγράφεται στο στέλεχος. 

10. Τα γραπτά δοκίμια των υποψηφίων φυλάσσονται 
στη Διεύθυνση προσωπικού και καταστρέφονται μετά τη 
παρέλευση δύο ετών. 

Άρθρο 12 

Βαθμολογικό κέντρο 

1. Έδρα του βαθμολογικού κέντρου είναι η Αθήνα. 

2. Το βαθμολογικό κέντρο λειτουργεί σε υπηρεσιακό 
κτίριο και απαγορεύεται η είσοδος σε αυτό κάθε προσώ¬ 
που εκτός από αυτούς που τελούν σε διατεταγμένη υπη¬ 
ρεσία. 

3. Στο βαθμολογικό κέντρο συγκεντρώνονται τα γρα- 

πτά δοκίμια των εξεταζόμενων από τα εξεταστικά κέντρα 
για τη βαθμολόγησή τους. 

Άρθρο 13 

Επιτροπή βαθμολογικού κέντρου 

1. Με Απόφαση του Αρχηγού του Πυροσβεστικού Σώ¬ 
ματος συγκροτείται τριμελής επιτροπή και αποτελείται 
από έναν Πύραρχο ως πρόεδρο και δύο Αντιπυράρχους ή 
Επιπυραγούς ως μέλη. 

2. Η επιτροπή βαθμολογικού κέντρου έχει ως έργο: 

α) Την οργάνωση, το συντονισμό και την όλη εποπτεία 
των εργασιών του βαθμολογικού κέντρου. 

β) Την παραλαβή των γραπτών δοκιμίων από τα εξετα¬ 
στικά κέντρα και την κατά το δυνατό ισομερή κατανομή 
στους βαθμολογητές για πρώτη και δεύτερη βαθμολόγη¬ 
ση και για την εξασφάλιση του απορρήτου των ονομάτων 
και της βαθμολογίας των γραπτών δοκιμίων. 

γ) Τη μεταβίβαση γενικών κατευθύνσεων υποδείξεων 
και οδηγιών που παρέχονται από την κεντρική επιτροπή 
εισιτηρίων εξετάσεων στους βαθμολογητές και αναβαθ- 
μολογητές ώστε να επιτευχθεί ομοιόμορφη και αντικειμε¬ 
νική αξιολόγηση και βαθμολόγηση των γραπτών δοκι¬ 
μίων. 

δ) Τον έλεγχο διαφοράς βαθμολογίας μεταξύ πρώτης 
και δεύτερης βαθμολόγησης. 

2. Με απόφαση του Αρχηγού του Πυροσβεστικού Σώ¬ 
ματος ορίζεται για τη γραμματειακή υποστήριξη της επι¬ 
τροπής βαθμολογικού κέντρου απαραίτητος αριθμός 
υπαλλήλων από το Α.Π.Σ. 

Άρθρο 14 

Ομάδες βαθμολογητών και αναβαθμολογητών 

1. Με Απόφαση του Αρχηγού του Πυροσβεστικού Σώ¬ 
ματος στο βαθμολογικό κέντρο συγκροτούνται ομάδες 
βαθμολογητών και αναβαθμολογητών. Για μεν τα πυρο¬ 
σβεστικά μαθήματα από Αξιωματικούς του Πυροσβεστι¬ 
κού Σώματος για δε την Έκθεση, Φυσική και Χημεία από 
καθηγητές δευτεροβάθμιας εκπαίδευσης της Νομαρχίας 
Αθηνών. 

2. Ο αριθμός των μελών κάθε ομάδας βαθμολογητών 
και ομάδας αναβαθμολογιτών καθορίζεται με βάση τον 
αριθμό των γραπτών δοκιμίων που πρόκειται να βαθμο¬ 
λογηθούν και να αναβαθμολογηθούν. Κάθε βαθμολογη¬ 
τής μπορεί να βαθμολογήσει μέχρι 400 γραπτά σε πρώ¬ 
τη βαθμολόγηση και 400 γραπτά σε δεύτερη βαθμολό¬ 
γηση. Ο αναβαθμολογητής μπορεί να βαθμολογήσει 
μέχρι 200 γραπτά δοκίμια. Λαμβάνεται μέριμνα ώστε να 
υπάρχει διαθέσιμος αριθμός βαθμολογητών για κάλυψη 
απρόβλεπτων και έκτακτων αναγκών. 

Άρθρο 15 

Επιτροπή Έκδοσης Αποτελεσμάτων 

1. Για την κατάταξη των υποψηφίων κατά σειρά, με βά¬ 
ση τηντελική βαθμολογίατους, στονπίνακα επιτυχόντων 
και τη σύνταξη του πίνακα αποτυχόντων συγκροτείται με 
Απόφαση του Αρχηγού Πυροσβεστικού Σώματος, Επι¬ 
τροπή Έκδοσης αποτελεσμάτων, αποτελούμενη από 
έναν (1) Αρχιπύραρχο ως πρόεδρο, έναν (1) Πύραρχο και 
έναν Αντιπύραρχο Γενικών Υπηρεσιών του Πυροσβεστι¬ 
κού Σώματος ως μέλη. Γ ραμματέας με την ίδια Απόφαση 


ορίζεται ένας Αξιωματικός από τη Διεύθυνση Προσωπι¬ 
κού του Αρχηγείου Πυροσβεστικού Σώματος. Η Διεύθυν¬ 
ση Προσωπικού έχει την ευθύνη για την γραμματειακή 
εξυπηρέτηση της Επιτροπής. Αποτυχόντεςτων εξετάσε¬ 
ων θεωρούνται, οι υποψήφιοι που δε συγκεντρώνουν συ¬ 
νολική βαθμολογία τουλάχιστον 40 βαθμών. Οι πίνακες 
επιτυχόντων και αποτυχόντων κυρώνονται από τον Αρ¬ 
χηγό του Πυροσβεστικού Σώματος και ανακοινώνονται 
σε όλες τις Υπηρεσίες του Σώματος. 

Άρθρο 16 

Εκπαίδευση στη Σχολή 

1. Η εκπαίδευση στη Σχολή Δοκίμων Αρχιπυροσβεστών 
διαρκεί εννιά (9) μήνες. Από αυτούς τρεις (3) μήνες γίνε¬ 
ται θεωρητική εκπαίδευση και έξη (6)μήνες πρακτική. Για 
την πρακτική εκπαίδευση οι δόκιμοιτοποθετούνται σε Πυ¬ 
ροσβεστικές Υπηρεσίες και Σταθμούς σύμφωνα με τις 
υπηρεσιακές ανάγκες και τους ανατίθενται ανάλογα πυ¬ 
ροσβεστικά καθήκοντα. 

2. Η θεωρητική εκπαίδευση γίνεται στην Αθήνα όπου 
λειτουργεί η Σχολή Δοκίμων Αρχιπυροσβεστών. Παραρ¬ 
τήματα της σχολής αυτής μπορούν να λειτουργήσουν, 
με απόφαση του Αρχηγού του Πυροσβεστικού Σώμα¬ 
τος, και σε άλλες πόλεις - έδρες Περιφερειακών Διοική¬ 
σεων. 

3. Κατά τη διενέργεια της θεωρητικής εκπαίδευσης οι 
σπουδαστές διδάσκονται εφαρμοσμένα στην πρακτική 
θέματα απάτην Πυροσβεστική Τέχνη, Προληπτική Πυρο¬ 
προστασία, Ποινικό Δίκαιο, Ποινική Δικονομία - Ανακριτι- 
κή και Πυροσβεστική Νομοθεσία. Η διδακτέα ύλη καθορί¬ 
ζεται από την Πυροσβεστική Ακαδημία. 

4. Σπουδαστής ο οποίος δεν παρακολούθησε για 
οποιοδήποτε λόγο και για χρονικό διάστημα μεγαλύτε¬ 
ρο του 1/4 της θεωρητικής εκπαίδευσης της Σχολής Αρ- 
χιπυροσβεστών, δεν μπορεί να συνεχίσει την εκπαίδευ¬ 
ση, εκτός εάν η μη παρακολούθησή της οφείλεται λόγω 
διάθεσής του προς εξυπηρέτηση υπηρεσιακών ανα¬ 
γκών. 

Άρθρο 17 
Άλλες διατάξεις 

1. Η παρ. 2 του άρθρου 17 του Π.Δ. 170/1996 αντικαθί¬ 
σταται ως εξής: 

«2. Οι Αρχιπυροσβέστες που αποφοιτούν από την οι¬ 
κεία Σχολή της Πυροσβεστικής Ακαδημίας τοποθετού¬ 
νται στις κενές θέσεις του βαθμού τους στις Υπηρεσίες 
από τις οποίες προήλθαν με βάση τον συνολικό αριθμό 
των μορίων τους, προηγουμένων των εχόντων τα πε¬ 
ρισσότερα μόρια. Οι Αρχιπυροσβέστες που κατετάγη- 
σαν με τις εκπαιδευτικές σειρές Δοκίμων Πυροσβεστών 
62η - 67η συμπεριλαμβανομένη, έπονταιτων Αρχιπυρο- 
σβεστών του προηγούμενου εδαφίου και μεταξύ τους 
ισχύει η σειρά αρχαιότητας που είχαν κατά την έξοδό 
τους από τη Σχολή Δοκίμων Πυροσβεστών. Τυχόν δε 
υπεράριθμοι τοποθετούνται για μία διετία σε κενές ορ¬ 
γανικές θέσεις άλλων Υπηρεσιών και έχουν για αυτούς 
εφαρμογή οι διατάξεις του παρόντος κανονισμού, για 
όλες τις περιπτώσεις κατά τις τακτικές μεταθέσεις, 
εφόσον έχουν αποφοιτήσει μέχρι 31 Αυγούστου του 
έτους των μεταθέσεων. Εάν δεν μετατίθενται στις Υπη- 

ρεσίες του τόπου συμφερόντων ή κατάταξής τους επα¬ 
νέρχονται εφόσον το επιθυμούν στις Υπηρεσίες από τις 
οποίες εισήχθησαν στη Σχολή Δοκίμων Αρχιπυροσβε- 
στών. 

2. Για θέματα που δε ρυθμίζονται από τις διατάξεις του 
παρόντος διατάγματος εξακολουθούν να ισχύουν οι 
σχετικές διατάξεις του Κανονισμού Πυροσβεστικής 
Ακαδημίας (Π.Δ. 174/1983 (Α'68)), όπως ισχύουν κάθε 
φορά. 

Άρθρο 18 
Έναρξη Ισχύος 

Το διάταγμα αυτό ισχύει από τη δημοσίευσή του στην 
Εφημερίδα της Κυβερνήσεως. 


Στον Υπουργό Δημόσιας Τάξης αναθέτουμε τη δημοσί¬ 
ευση του παρόντος διατάγματος. 

Αθήνα, 30 Μάίου 2001 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ ( 3 ) 

Στο 104 Π.Δ. που δημοσιεύθηκε στο ΦΕΚ 97/τ.Α'/ 
16.5.2001, στο άρθρο 2 και συγκεκριμένα στη παράγραφο 
3, συμπληρώνεται στο τέλος μετά το ως εξής: «Α/Δ Ακτίου». 

(Απάτη Γ.Γ.Δ.Ε. του ΥΠΕΧΩΔΕ) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΐΙρ: νννννν.θ ΐ.0Γ 
Θ-ΙΤΙ3Ν: ννθΟίΠΗδίΘΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 

5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 
Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 
ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 41110 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 

4135 228 
(061) 638 109 -110 
(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 

Σε μορφή Οϋ: 

Τεύχος 

Α' 

Β' 

Δ' 

Α.Ε. - Ε.Π.Ε. (μηνιαίο) 

Α', Β', Δ' (τριμηνιαίο) 

Η τιμή των Οϋδ παρελθόντων ετών προσαυξάνεται κατά 2.000 δρχ. (5,87 ουτο) ανά έτος παλαιότητας. 

Η τιμή διάθεσης φωτοαντιγράφων ΦΕΚ 50 δρχ. (0,15 ουτο) ανά σελίδα 


ΔΡΧ. 

ευπο 

60.000 

176,08 

70.000 

205,43 

50.000 

146,74 

20.000 

58,69 

30.000 

88,04 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το Ιπίθπίθΐ 


Τεύχος 


Κ.Α. 


Ε. Προϋπολογισμού 
2531 


Κ.Α.Ε. εσόδου 
υπέρΤΑΠΕΤ 3512 


Κ.Α.Ε. Προϋπολογισμού Κ.Α.Ε. εσόδου 
2531_υπέρΤΑΠΕΤ 3512 



δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

δρχ- 

ΘϋΓΟ 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


I Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη 
φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

II Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των 
αντίστοιχων ποσών συνδρομής και ΤΑΠΕΤ. 

I Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

II Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

1 Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




























